Palaco Holyrood

Palace Holyrood aŭ Palaco de Holyroodhouse (, /ˈhɒlɪruːd/ aŭ /ˈhoʊlɪruːd/) en Edinburgo estas la ofica loĝejo de la brita reĝo en Skotlando. La palaco situas ĉe la orienta fino de la Reĝa Mejlo, kiu kondukas de tie ĝis Kastelo Edinburgo. Holyrood Park tuŝas la kastelon. La nomo venas de korupto de la anglo-skota Haly Ruid ("Sankta Kruco"). La komplekso estas sub monumentprotekto kiel Kategorio A Listo de Konstruaĵo ekde la 14-a de decembro 1970. 

Samloke abatejo estis fondita fare de reĝo Davido la 1-a, reĝo de Skotlando, en 1128. La abatejo funkciis kiel la loko de la kronado de la reĝoj de Skotlando kaj la loko de reĝaj geedziĝceremonioj tra la jaroj. Ĝia tegmento kolapsis en la 18-a jarcento kaj ne estis reestigita. La ruino ankoraŭ situas apud la palaco. 

Origine konstruita kiel gastejo en Abatejo Holyrood, la konstruaĵo estis anstataŭigita al palaco kun turo, salono, kapelo kaj enirdometo sub Jakobo la 4-a de Skotlando de 1501. Post Jakobo la 6-a de Skotlando tiel nomata Jakobo la 1-a de anglio tiam kiam li supreniris la anglan tronon, la tuta kortego translokiĝis de Edinburgo al Londono, kaj Palaco Holyrood estis neuzata dum longa tempo. La palaco kaj abatejo estis renovigitaj por marki la kronadon de Karlo la 1-a ĉe Holyrood, sed estis lia filo Karolo la 2-a kiu esence donis al la kastelo ĝian nunan eksteran aspekton. Inter 1671 kaj 1679, kvar-hala komplekso estis konstruita laŭ planoj fare de la arkitekto William Bruce, asimilante la ekzistantan konstruaĵostrukturon. Sudokcidenta turo estis alkonstruita al la nova konstruaĵo en la 19-a jarcento por doni al la enirejfasado simetrian aspekton. Sub George la 5-a, la komplekso estis modernigita kaj estis la ofica loĝejo de la brita monarko en Skotlando ekde la 1920-aj jaroj. Almenaŭ unufoje jare, reĝino Elizabeto la 2-a ĉeestis en Palaco Holyrood dum la tielnomita Holyrood Week. Ĉi tie la reĝo nomumas la unuan ministron de Skotlando kaj okazigas reĝajn ricevojn. Kiam la reĝa familio ne vizitas, la palaco estas malfermita al vizitantoj.

 Vidu ankaŭ 

 Krono de Skotlando

 Eksteraj ligiloj 

 Holyrood Palaco de Gordon de Rothiemay. Mapo de ĉ. 1647
 Palaco de Holyroodhouse, La Reĝa Kolekta retejo
 La Reĝaj Loĝejoj: Palaco de Holyroodhouse, oficiala retejo de la Brita Monarkio
 Holyrood Domo, Reĝaj Palacoj de Simon Thurley

Kategorio:Reĝaj rezidejoj en Skotlando
Kategorio:Koordinatoj sur Vikidatumoj
Kategorio:Edinburgo